

# JÕELÄHTME VALLAVALITSUS

Regionaal- ja põllumajandusministeerium

 04.06.2024 nr 6-4/2681

**Manniva küla Tammenõlva maaüksuse ja lähiala detailplaneeringu esitamine heakskiitmiseks**

Käesolevaga esitame Teile lähtuvalt planeerimisseaduse § 142 lõike 2 ja § 90 lõike 1 alusel heakskiidu saamiseks Manniva küla Tammenõlva maaüksuse ja lähiala detailplaneeringu (koostaja: Ekseeder OÜ, töö nr 90-18).

Detailplaneering võeti vastu 16.11.2023 otsusega nr 161. Detailplaneeringu avalik väljapanek toimus 18.12.2023–16.01.2024 Avaliku väljapaneku ajal esitasid küsimusi ja tähelepanekuid Jane Meimer-Parktal ja Meelis Krinpus. Vallavalitsus vastas Jane Meimer-Parktalile 23.01.2024 kirjaga nr 6-4/305 ning Meelis Krinpusele 24.01.2024 kirjaga nr 6-4/6052-2. M.Krinpuse seisukohtadest tulenevalt täiendati detailplaneeringu lahendust. J. Meimer-Parktali küsimused puudutasid avalikku rahu, mitte ruumilist keskkonda, seega andis vallavalitsus teada, et neid ei saa lahendada detailplaneeringuga. Välja toodud murekohtasid käsitleti avalikul arutelul ja suunati planeeringust huvitatud isikut tegema koostööd kohaliku kogukonnaga häiringute vältimiseks.

Detailplaneeringu avaliku väljapaneku tulemusi tutvustav arutelu toimus 30.01.2024. Arutelul osalesid huvitatud isikud ja naaberkinnistute omanikud. Arutelul osales ka kirjalikke seisukohti esitanud M.Krinpus. Täiendatud planeeringumaterjalid esitati temale peale arutelu toimumist, 07.02.2024 kirjaga nr 6-4/6052-4. M.Krinpus oma vastuväitest ei loobunud ning ei ole nõus detailplaneeringulahendusega, milles ühisveevärgi võimalik liitumispunkt on näidatud temale kuuluva kinnistu kõrvale. Kohaliku omavalitsuse seisukohast ei ole otstarbekas välistada liitumispunkti asukoht Sootalu tee mõttelisel pikendusel, kuna piirkonna muutumisel ühisveevärgi ja -kanalisatsiooniga alaks tuleb luua võimalused ühisvõrguga liitumiseks ka mõlemal pool Sootalu teed paiknevatele elamumaaüksustele. Konkreetne lahendus ja liitumispunkti asukoht täpsustub ÜVK-trasside projekteerimisel.

23.02.2024 kirjaga nr 7-13/24/160-3 andis Keskkonnaamet osalise nõusoleku ehituskeeluvööndi vähendamiseks Manniva külas asuva Tammenõlva maaüksusel õuemaa kõlviku ulatuses kuni 15 meetrini astangu ülemisest servast sisemaa poole kavandatud põhijoonisel DP-04c näidatud äriotstarbeliste ehitiste püstitamiseks. Kogu taotletud alal ei pidanud Keskkonnaamet ehituskeeluvööndi vähendamist võimalikuks. 23.03.2024 esitasid Anneli Sitsi ja Ago Kahu Tallinna Halduskohtule kaebuse Keskkonnaameti 23.02.2024 kirja nr 7-13/24/160-3 tühistamiseks osas, millega keelduti ehituskeeluvööndi vähendamisest Jõelähtme vallas Manniva külas Tammenõlva kinnistu ja lähiala detailplaneeringu alal ning Keskkonnaameti kohustamiseks teha uus otsus, millega vaadata uuesti läbi Jõelähtme valla 03.01.2024 taotlus ehituskeeluvööndi vähendamiseks Jõelähtme vallas Manniva külas Tammenõlva kinnistu ja lähiala detailplaneeringu alal. Kaebust menetleb Tallinna Halduskohus haldusasjas nr 3-24-924.

Eeltoodut arvestades kehtestatakse planeering osas, mille üle ei ole vaidlust.

Detailplaneeringu materjalid on saadaval siit:

<https://maja.joelahtme.ee/?dir=Detailplaneeringute+materjalid%2FManniva+Tammen%C3%B5lva>

Lugupidamisega

*(allkirjastatud digitaalselt)*

Andrus Umboja

vallavanem

Maike Heido, Maike.heido@joelahtme.ee